CELEX: 32015D1838
Language: da
Date: 2015-10-12 00:00:00
Title: Rådets afgørelse (FUSP) 2015/1838 af 12. oktober 2015 om ændring af afgørelse 2013/391/FUSP om støtte til den praktiske gennemførelse af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler

13.10.2015   
            
            
               DA
            
            
               Den Europæiske Unions Tidende
            
            
               L 266/96
            
         RÅDETS AFGØRELSE (FUSP) 2015/1838
   af 12. oktober 2015
   om ændring af afgørelse 2013/391/FUSP om støtte til den praktiske gennemførelse af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 22. juli 2013 vedtog Rådet afgørelse 2013/391/FUSP (1).
            
         
               (2)
            
            
               Afgørelse 2013/391/FUSP fastsætter for de deri omhandlede projekter (»projekterne«) en gennemførelsesperiode på 24 måneder fra datoen for indgåelsen af en finansieringsaftale mellem Kommissionen og FN-sekretariatet (Kontoret for Nedrustning).
            
         
               (3)
            
            
               Gennemførelsesorganet, dvs. FN's Kontor for Nedrustning (UNODA), anmodede den 4. juni 2015 Unionen om tilladelse til at forlænge gennemførelsesperioden indtil den 25. april 2016 med henblik på den fortsatte gennemførelse af projekterne ud over den oprindelige udløbsdato.
            
         
               (4)
            
            
               I UNODA's anmodning af 4. juni 2015 er det anført, at fortsættelsen af projekterne kan gennemføres uden nogen ressourcemæssige virkninger.
            
         
               (5)
            
            
               Afgørelse 2013/391/FUSP bør derfor forlænges for at muliggøre den fulde gennemførelse af projekterne —
            
         VEDTAGET DENNE AFGØRELSE:
   Artikel 1
   Afgørelse 2013/391/FUSP ændres således:
   
               1)
            
            
               Artikel 5, stk. 2, affattes således:
               »2.   Denne afgørelse udløber den 25. april 2016.«
            
         
               2)
            
            
               Bilaget, punkt 6, affattes således:
               »6.   VARIGHED
               Denne afgørelse udløber den 25. april 2016.«
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 12. oktober 2015.
      
         
            På Rådets vegne
         
         F. MOGHERINI
         
            Formand
         
      
   
   
      (1)  Rådets afgørelse 2013/391/FUSP af 22. juli 2013 om støtte til den praktiske gennemførelse af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler (EUT L 198 af 23.7.2013, s. 40).